3 หุ้นกลุ่มเดินเรือราคาไหล! หลังค่า BDI ร่วงยาว 5 วันติด
3 หุ้นกลุ่มเดินเรือราคาไหล! หลังค่า BDI ร่วงยาว 5 วันติด โดยดัชนีค่าระวางเรือ BDI ปรับตัวลดลง 7 จุด ปิดที่ระดับ 1,143 จุด เมื่อวันศุกร์ (16 มี.ค.61)
19 มี.ค. 2561

ผู้สื่อข่าวรายงานว่า ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL ณ เวลา 10.54 น. ราคาอยู่ที่ระดับ 12.90 บาท ลดลง 0.40 บาท หรือ 3.01% สูงสุดที่ระดับ 13.40 บาท ต่ำสุดที่ระดับ 12.60 บาท มูลค่าการซื้อขาย 41.48 ล้านบาท
ขณะที่ ราคาหุ้น บริษัท โทรีเซนไทย เอเยนต์ซีส์ จำกัด (มหาชน) หรือ TTA ณ เวลา 10.56 น. อยู่ที่ระดัย 8.60 บาท ลดลง 0.05 บาท หรือ 0.58% สูงสุดที่ระดับ 8.70 บาท ต่ำสุดที่ระดับ 8.55 บาท มูลค่าการซื้อขาย 14.33 ล้านบาท
ขณะเดียวกัน ราคาหุ้น บริษัท อาร์ ซี แอล จำกัด (มหาชน) หรือ RCL ณ เวลา 10.57 น. อยู่ที่ระดับ 8.20 บาท ลดลง 0.15 บาท หรือ 1.80% สูงสุดที่ระดับ 8.35 บาท ต่ำสุดที่ระดับ 8.20 บาท มูลค่าการซื้อขาย 8.36 ล้านบาท
ทั้งนี้ บล.กรุงศรี ระบุในบทวิเคราะห์ว่า ปัจจัยที่ส่งผลให้ราคาหุ้นในกลุ่มเดินเรือปรับตัวลดลง หลังดัชนีค่าระวางเรือ BDI ลดลง 7 จุด ปิดที่ระดับ 1,143 จุด เมื่อวันศุกร์ (16 มี.ค.61) โดยเป็นการลดลงต่อเนื่องเป็นวันที่ 5 เป็นลบต่อ sentiment การลงทุนในหุ้นกลุ่มเดินเรือ